

 Prolaz Otokara Keršovanija 1, 52000 PAZIN

Tel. 052 622-519 e-mail: info@vrtic-olgaban-pazin.hr OIB: 05017253133

**ZAPISNIK**

**sa 20. sjednice** Upravnog vijeća Dječjeg vrtića “Olga Ban” Pazin održane u **utorak, 27. veljače 2024**. **s početkom u 16:10 sati u Matičnom vrtiću u Pazinu, ul. Prolaz O. Keršovanija 1**

Prisutni članovi Upravnog vijeća:

1. Edi Belac, predsjednik
2. Barbara Širol Aleksić, članica
3. Renata Demark, članica
4. Emina Trošt

Odsutna: Patricia Antolović

Ostali prisutni:

1. Doris Velan, pedagoginja, ravnateljica
2. Gabrijela Krizmanić, tajnica i zapisničarka na sjednici

Sjednicu otvara predsjednik, g. Edi Belac, pozdravlja sve prisutne, utvrđuje da postoji kvorum za pravovaljano donošenje odluka i predlaže dnevni red sjednice.

**DNEVNI RED:**

1. **Verifikacija** **Zapisnika sa 19. sjednice Upravnog vijeća**
2. **Razmatranje i donošenje Pravila za upravljanjem** **dokumentarnim gradivom Dječjeg vrtića Olga Ban Pazin i Popisa javnog dokumentarnog gradiva s rokovima čuvanja**
3. **Razmatranje pristiglih zamolbi i donošenje Odluke po natječaju za dvije odgojiteljice na određeno vrijeme s punim radnim vremenom radi zamjene (m/ž)**
4. **Razmatranje pristiglih zamolbi i donošenje Odluke po natječaju za dvije odgojiteljice na određeno vrijeme s pola punog radnog vremena radi zamjene (m/ž)**
5. **Razmatranje pristiglih zamolbi i donošenje Odluke po natječaju za jednu spremačicu na određeno vrijeme s pola radnog vremena radi zamjene (m/ž)**
6. **Razmatranje Zahtjeva radnice za sporazumnim prekidom ugovora o radu radi odlaska u mirovinu**
7. **Donošenje odluke o raspisivanju natječaja za jednu kuharicu na neodređeno vrijeme s punim radnim vremenom (m/ž)**
8. **Donošenje odluke o raspisivanju natječaja za jednu spremačicu na neodređeno vrijeme s punim radnim vremenom (m/ž)**
9. **Donošenje Odluke o određivanju zamjene ravnateljici.**

Članica Emina Trošt predlaže da se u dnevni red iza točke 9. doda točka 10. koja glasi:

1. **Razmatranje sufinanciranja projekata Vrtića kroz donacije**

**Jednoglasno s četiri glasa „ZA“ prihvaća se dnevni red sjednice s nadopunom.**

**Ad.1.) Verifikacija Zapisnika s 19. sjednice Upravnog vijeća**

Izvjestitelj: Edi Belac

Vezano za zapisnik s prethodne sjednice predsjednik postavlja pitanje da li je pronađeno adekvatno rješenje po pitanju čišćenja i održavanja higijene u zgradi vrtića Veli Jože, obzirom da je bilo pritužbi na higijenske uvjete.

Ravnateljica obrazlaže da je zaposlena nova spremačica na određeno vrijeme s pola radnog vremena koja je raspoređena u zgradu V.Jože i da s njom radi i druga spremačica na pola radnog vremena (spremačica na čiji je rad bilo prigovora) te da se takva organizacija rada pokazala odličnom.

Članica Renata Demark se slaže s ravnateljičinim izlaganjem.

Upravno vijeće prihvaća obrazloženje ravnateljice.

Kako drugih primjedbi nije bilo **jednoglasno s četiri glasa „ZA“ verificiran je zapisnik s 19. sjednice Upravnog vijeća.**

**Ad.2.) Razmatranje i donošenje Pravila za upravljanjem dokumentarnim gradivom Dječjeg vrtića Olga Ban Pazin i Popisa javnog dokumentarnog gradiva s rokovima čuvanja**

Izvjestiteljica: Gabrijela Krizmanić, tajnica

Nakon kraće rasprave vezano za opsežnost posla ustrojavanja informatičkog uredskog poslovanja I skeniranje I pohranjivanje trajnog gradiva **jednoglasno s četiri glasa “ZA” donosie se Pravila za upravljanje gradivom Dječjeg vrtića “Olga Ban” Pazin I Popis javnog dokumentarnog gradiva Dječjeg vrtića ‘’Olga Ban’’ Pazin s rokovima čuvanja.**

**Navedeni akti će se dostaviti Državnom arhivu u Pazinu radi dobivanja suglasnosti.**

**Ad.3.) Razmatranje pristiglih zamolbi i donošenje Odluke po natječaju za dvije odgojiteljice na određeno vrijeme s punim radnim vremenom radi zamjene (m/ž)**

Izvjestiteljica: Doris Velan

Ravnateljica predlaže da se **ugovor o radu na određeno vrijeme sklopi** **sa Dheeba Kožljan Škabić i Viktorija Paškvalić**

Vijeće prihvaća obrazloženje ravnateljice **i** **jednoglasno s četiri glasa „ZA“ donosi Odluku da se na radno mjesto dvije odgojiteljice ne određeno vrijeme s punim radnim vremenom prime Dheeba Kožljan Škabić i Viktorija Paškvalić**

**Ad.4.) Razmatranje pristiglih zamolbi i donošenje Odluke po natječaju za dvije odgojiteljice na određeno vrijeme s pola punog radnog vremena radi zamjene (m/ž)**

Izvjestiteljica: Doris Velan

Ravnateljica predlaže da se **ugovor o radu na određeno vrijeme s pola radnog vremena sklopi sa Ritom Ujčić i Marijom Ćus.**

Vijeće prihvaća obrazloženje ravnateljice **i jednoglasno s četiri glasa „ZA“ donosi Odluku da se na radno mjesto dvije odgojiteljice ne određeno vrijeme s pola radnog vremena prime Rita Ujčić i Marija Ćus.**

**Ad. 5.) Razmatranje pristiglih zamolbi i donošenje Odluke po natječaju za jednu spremačicu na određeno vrijeme s pola radnog vremena radi zamjene (m/ž)**

Izvjestiteljica: Doris Velan

Ravnateljica predlaže da se **ugovor o radu na određeno vrijeme radi zamjene Mateje Čohilj Jakus primi** **Snježana Kurtušić.**

Vijeće prihvaća obrazloženje ravnateljice **i jednoglasno s četiri glasa „ZA“ donosi Odluku da se na radno mjesto spremačice ne određeno vrijeme s pola radnog vremena primi Snježana Kurtušić.**

**Ad.6.) Razmatranje Zahtjeva radnice za sporazumnim prekidom ugovora o radu radi odlaska u mirovinu** L.M.

Izvjestiteljica: Doris Velan

Ravnateljica predlaže Vijeću da donese odluku o prestanku radnog odnosa sa L.M. sa 31. kolovozom 2024.g.

**Jednoglasno sa četiri glasa „ZA“ donosi se odluka o sporazumnom prestanku radnog odnosa sa L. M. sa 31. kolovozom 2024.**

**Ad.7.) Donošenje odluke o raspisivanju natječaja za jednu kuharicu na neodređeno vrijeme s punim radnim vremenom (m/ž)**

Izvjestiteljica: Doris Velan

Vezano za prethodnu točku dnevnog reda potrebno je objaviti natječaja za jednu kuharicu na neodređeno vrijeme s punim radnim vremenom.

Bez rasprave **jednoglasno sa četiri glasa „ZA“ donosi se odluka o objavi natječaja za jednu kuharicu na neodređeno vrijeme s punim radnim vremenom**

**Ad.8.) Donošenje odluke o raspisivanju natječaja za jednu spremačicu na neodređeno vrijeme s punim radnim vremenom (m/ž)**

Izvjestiteljica: Doris Velan

Spremačica N.B., zaposlena na neodređeno vrijeme s punim radnim vremenom i s1.7.2024. puni 65 godina života te joj, temeljem Zakona o radu, prestaje radni odnos.

S radnicom je ravnateljica sklopila Sporazum vezano za pravo na otpremninu, godišnji odmor i ostala materijalna prava.

Ravnateljica predlaže da Vijeće donese odluku o objavi natječaja za jednu spremačicu na neodređeno vrijeme s punim radnim vremenom radi zamjene za radnicu koja odlazi u mirovinu.

Bez rasprave **jednoglasno sa četiri glasa „ZA“ donosi se odluka o objavi natječaja za jednu spremačicu na neodređeno vrijeme s punim radnim vremenom**

**Ad.9.) Donošenje Odluke o određivanju zamjene ravnateljici**.

Izvjestiteljica: Doris Velan

Jednoglasno s četiri glasa „ZA“ donosi se **Odluku o određivanju zamjene ravnateljici u vremenu od 4. ožujka 2024. do 18. ožujka 2024.** odnosno u vremenu dok ravnateljica Doris Velan koristi pravo na godišnji odmor za 2023. godinu. Zamjena ravnateljice je Gordana Trošt-Lanča.

**Ad. 10.) Razmatranje sufinanciranja projekata Vrtića kroz donacije**

Predlagateljica: Emina Trošt

Članica Vijeća Emina Trošt smatra da bi se tvrtke i poduzeća uključila da budu donatori za eventualne akcije i projekte koje bi inicirao Vrtić za potrebe Vrtića.

Ravnateljica obrazlaže da je Vrtić zatražio i dobio donaciju za pokrivanje troškova slikovnice „MATICA I NJENA DJEČICA“ koju su osmislile i izradile odgojiteljice i djeca skupine CMOK, Područnog vrtića u Tinjanu.

Također svake godine Vrtić iz prihoda donacija izdaje vrtićki kalendar.

Ravnateljica pozdravlja inicijativu članice Trošt. Vrtić će uklopiti donatore u projekt uređenja dvorišta i ograde oko dvorišta u Matičnom vrtiću u Pazinu.

Sjednica je završila u 17:20 sati

KLASA: 025-02/24-01/02

URBROJ: 2163-44-2

**UPRAVNO VIJEĆE**

**DJEČJEG VRTIĆA „OLGA BAN“ PAZIN**

 Zapisničarka: Predsjednik:

Gabrijela Krizmanić Edi Belac